Üldkohtu (kolmas koda) 26. septembri 2017. aasta otsus – Hanschmann vs. Europol
(kohtuasi T‑562/16)
Avalik teenistus – Europol – Lepingu pikendamata jätmine – Tähtajatu lepingu sõlmimisest keeldumine – Kahju hüvitamine – Tühistamine Avaliku Teenistuse Kohtu poolt – Kohtuotsuste täitmine kohtuasjades F‑27/09 ja F‑104/12
1.      Ametnike hagid – Hagi kaebuse rahuldamata jätnud otsuse peale – Vastuvõetavus – Kohustus teha otsus kaebuse rahuldamata jätmise otsuse suhtes esitatud nõuete kohta – Nõuded, millel puudub omaette sisu, või puhtalt kinnitav otsus – Puudumine
(Personalieeskirjad, artiklid 90 ja 91)
(vt punktid 21–23)
2.      Kohtumenetlus – Hagi vastuvõetavus – Hindamine vastavalt hagiavalduse esitamise ajal kehtinud normidele – Vorminõuded – Selge ja täpne kokkuvõte esitatud väidetest – Avaliku Teenistuse Kohtusse esitatud hagi
(Euroopa Liidu Avaliku Teenistuse Kohtu kodukord, artikli 50 lõike 1 punkt e)
(vt punktid 25–28)
3.      Tühistamishagi – Tühistav kohtuotsus – Mõju – Kohtuotsuse täitmiseks vajalike meetmete rakendamise kohustus – Ulatus – Nii kohtuotsuse põhjenduse kui ka resolutsiooni arvessevõtmine – Tühistamise tagasiulatuv mõju – Kohustus vältida tühistatud akti asendamist sama puudusega aktiga
(ELTL artikkel 266)
(vt punktid 33–35)
4.      Institutsioonide aktid – Direktiivid – Direktiiv 1999/70, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta – Liidu institutsioonidele kohustuste otsene kehtestamine nende suhetes oma töötajatega – Välistamine – Tuginemise võimalikkus – Ulatus
(ELTL artikli 288 kolmas lõik; nõukogu direktiiv 1999/70)
(vt punktid 46–48)
5.      Ametnikud – Ajutised teenistujad – Töölevõtmine – Tähtajalise lepingu pikendamine – Administratsiooni kaalutlusõigus – Europoli teenistujad – Sellise sisejuhise vastuvõtmine, mis kehtestab teatud tingimustel lepingute pikendamise põhimõtte – Administratsiooni enda kaalutlusõiguse piiramine antud valdkonnas
(Europoli personalieeskirjad, artikkel 6)
(vt punktid 58, 59, 61, 67, 70 ja 72)
6.      Ametnike hagid – Tühistav kohtuotsus – Mõju – Kohtuotsuse täitmiseks vajalike meetmete rakendamise kohustus – Institutsiooni õigusvastase otsusega tekkinud ootuse olukorra pikenemine – Mittevaralise kahju adekvaatne hüvitamine
(ELTL artikkel 266)
(vt punktid 76 ja 77)
7.      Ametnikud – Põhimõtted – Õiguspärase ootuse kaitse – Tingimused – Administratsiooni antavad konkreetsed tagatised
(vt punktid 79 ja 80)
Ese
ELTL artikli 270 alusel esitatud nõue tühistada Europoli 29. juuli 2014. aasta otsus jätta hageja leping tähtajatult pikendamata ning mõista talle välja 10 000 euro suurune summa pikendamise menetluse liiga pika kestuse ja ebakindla olukorra pikendamise eest ning tühistada tema kaebuse rahuldamata jätmise otsus.
Resolutsioon
1.
Jätta hagi rahuldamata.
2.
Mõista kohtukulud välja Ingo Hanschmannilt.